Tisk na tekstil s šablonami z Nino Holc
2026-05-23 10:00 - 13:00 (Europe/Paris) | Maribor center / Vetrinjski dvor
Znan pregovor pravi: ”Obleka naredi človeka!” Zato bodimo unikatni in si dan popestrimo z ustvarjanjem edinstvenih tekstilnih izdelkov. Spoznajmo tehniko tiska s šablonami in raziskujmo svet čarobnega prelivanja barv, v katerega nas bo popeljala mentorica delavnice Nina Holc, diplomirana oblikovalka tekstilij in oblačil.

Zakaj se udeležiti delavnice?

Izdelajmo si unikatno tekstilno vrečko ali drugi kos oblačila.
Spoznajmo tehniko tiska na tekstil in posebnosti ustvarjanja vzorcev.
Spoznajmo svet barv in oblik umetnice Nine Holc.

Nina bo predstavila šablone za tisk, skozi katere vzorce odtisnemo na blago. Udeleženci delavnice bodo spoznali, kako se zmeša tiskarska pasta in si izmed vzorcev, ki so na šablonah natisnili tekstilno nakupovalno vrečko, ki jo bodo dobili na delavnici. Natisnjeni vzorec se bo lahko tudi ročno pobarval in dopolnil v različnih tehnikah poslikave.
Opomba: Udeleženci naj bodo oblečeni primerno za ustvarjanje, ker barvaste nesreče na oblačilih niso izključene. Tiskarske paste so sicer delane na vodni osnovi, zato niso koži nevarne.
Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org

🎟️ Prispevek: 5,00 EUR z DDV / posamična (1 odrasel in 1 otrok). Materiali so vključeni
O mentorici:

Nina Holc je diplomirana oblikovalka tekstilij in oblačil, ki se ukvarja z gledališkimi kostumografijami in oblikovanjem za lastno blagovno znamko NI (nikoli isto / never identical). Kot kostumografinja je sodelovala tako s poklicnimi kot tudi ljubiteljskimi. Oblačila in modni dodatki NI so unikatni in izdelani z veliko pozornosti do detajlov. Najbolj poznane so rute s cofki, ki so čudovit modni dodatek, prav vsaka od njih pa ima svoj značaj. V zadnjem času se Nina veliko posveča tudi ustvarjalnim delavnicam, ki so namenjene predvsem otrokom.

Povezava do originalnega članka

Simfonični orkester SWR
2026-05-26 19:30 - 20:30 | Maribor center / Dvorana Union
5. koncert Orkestrskega cikla 2025/2026
François-Xavier Roth, dirigent
Kristian Bezuidenhout, klavir
Spored
Jean Baptiste Lully: Suita iz baletne komedije Plemeniti meščan, LWV 43
Wolfgang Amadeus Mozart: Koncert za klavir in orkester št. 27 v B-duru, K 595
***
Joseph Haydn: Simfonija št. 101 v D-duru, H 1/101, »Ura«
Simfonični orkester SWR, osrednje izvajalsko telo nemškega Južnozahodnega radia, s svojimi dosežki sodi med najboljše in najbolj prepoznavne nemške orkestre. Sedež ima v Stuttgartu, kamor privabi najuglednejše interprete klasične glasbe in najdrznejše soustvarjalce glasbene sodobnosti. Orkester se je dokazal kot prepričljiv posrednik nove glasbe in inovativen interpret klasičnega repertoarja, denimo v kontroverznih in izjemno uspešnih letih sodelovanja z dirigentom Teodorjem Currentzisom.
Z letom 2025 prevzema mesto šefa dirigenta orkestra Francoz François-Xavier Roth, ki nas bo na koncertu v Mariboru vodil skozi eleganten klasicistično-baročni spored. Odprla ga bo Lullyjeva suita iz baleta Plemeniti meščan, ki združuje živahne plese za Molièrovo satirično baletno komedijo. V Mozartovem zadnjem klavirskem koncertu bomo imeli priložnost slišati enega izmed dandanes najbolj iskanih pianistov in velikega poznavalca Mozartove glasbe, Kristiana Bezuidenhouta. Iskriv večer bo zaključila priljubljena Haydnova zvita in duhovita Simfonija št. 101, ki se ima za svoj vzdevek »Ura« zahvaliti šaljivemu tiktakanju v drugem stavku.
Programska knjižica 2025/2026
Vstopnice:
Redna cena: 29 €
Upokojenci in invalidi: 21 €
Študenti, dijaki: 7 €
Družinska vstopnica: 26 € (odrasli), 7 € (otrok)
E-nakup abonmaja Orkestrski cikel

Povezava do originalnega članka

Zlatolaska in trije medvedi 3+
2026-05-29 17:00, 2026-05-30 10:00 | Velika dvorana
Zlatolaska in trije medvedi 3+

Po ljudskih motivih / 35 min

Zlatolaska je radovedna deklica, ki z odprtimi očmi občuduje svet, ki jo obdaja. Sončno jutro zazna v vsej njegovi lepoti in polnosti: opazi oblake, občuduje metulje in cvetje, pa tudi poskočni zajček ne uide njenemu pogledu. Steče za njim, vendar se ji ne pusti ujeti. Zlatolaska ga vneto išče v grmovju, za drevesi … in naenkrat se znajde globoko v gozdu. Izgubljena tava med drevjem in namesto potke, ki bi jo vodila domov, ugleda hišo na jasi. Vstopi, saj ne ve, da v njej prebivajo medvedi. V
hiši je vsega po troje: tri sklede kaše, trije stoli, tri postelje … različnih velikosti. Zlatolaska poišče pravšen stolček, skledo in posteljo zase. Poje kašo iz najmanjše sklede, nehote polomi najmanjši stol, nato pa mirno zaspi v najmanjši postelji. Medvedi jo seveda najdejo in … varno pospremijo do doma.
Na prvi pogled preprosta zgodba otrokom ponudi spoznavanje razmerij in velikosti, hkrati pa ponudi številna vprašanja o smeli radovednosti in o mejah poseganja v intimni prostor drugih.
Predstava je primerna tudi za prvo triado OŠ

Nakup kart

Povezava do originalnega članka

Jazz 'ma mlade 2026 #2: Matevž Počič kvintet
2026-05-29 20:00 - 22:00 | Kulturni inkubator
JAZZ ‘MA MLADE 2026
KONCERT ZASEDBE MATEVŽ POČIČ KVINTET
Petek, 29. maj 2026 // ob 20.00 // Kulturni inkubator
V petek, 29. maja 2026, bo v Kulturnem inkubatorju drugi koncert cikla koncertnih večerov Jazz ‘ma mlade 2026. Ob 20. uri bo na oder Kulturnega inkubatorja stopila mlada zasedba Matevž Počič kvintet. Vstopnine ni, jazzajmo skupaj.
Jazz ‘ma mlade tudi v letu 2026! Na drugem koncertu v Kulturnem inkubatorju bo na odru stala mlada jazz zasedba Matevž Počič kvintet.

Člani zasedbe Matevž Počič kvintet so bazirani na Dunaju, kjer študirajo jazz glasbo. V podobni postavi so leta 2025 nastopili na tekmovanju temsig, kjer so dosegli drugo mesto. Posamično so sodelovali že v mnogih različnih zasedbah, ter se predstavili na številnih odrih, v točno takšni zasedbi pa bodo tokrat skupaj nastopili prvič. Igrajo originalne moderne jazzovske kompozicije v stilu Immanuel Wilkins-a, Joel Ross-a, Harish Raghavan-a, ter vse od starejših bolj tradicionalnih jazz standardov, pa do nekih modernejših manj poznanih skladb.
Zasedba: Juš Kvaternik (bobni) // Tjan Šoštarič (kontrabas) // Martin Lajtman (klavir) // Tobias Schmidt (alto saksofon) // Matevž Počič (kitara)

Povezava do originalnega članka

Filcane posode z Matejo Kuhar
2026-05-30 10:00 - 13:00 | Maribor center / Vetrinjski dvor
Na zadnji majski ustvarjalni delavnici bomo pod vodstvom Mateje Kuhar spoznavali tehniko mokrega polstenja in iz mehke volne oblikovali unikatne filcane posode. Z vodo, milom in potrpežljivostjo bomo ustvarjali mehke, a čvrste oblike, primerne za shranjevanje drobnarij ali kot dekorativen dodatek domu. Proces je sproščujoč, skoraj meditativni – in hkrati poln ustvarjalnih možnosti.
🎨 Zakaj se udeležiti delavnice?

Ker gre za izkušnjo, ki združuje igro, raziskovanje materiala in skupno ustvarjanje.
Ker otroci skozi delo z volno razvijajo občutek za obliko, teksturo in potrpežljivost.
Ker skupaj ustvarite trajen, uporaben predmet, ki bo doma nosil spomin na skupno dopoldne.

Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
🎟️ Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org

🎟️ Prispevek: 5,00 EUR z DDV / posamična (1 odrasel in 1 otrok). Materiali so vključeni
O mentorici:

Mateja Kuhar od leta 2010 vodi delavnice magičnega polstenja volne v Studiu BIRKA ter oblikuje izdelke pod blagovno znamko VOOLINA. V zadnjem letu se je polstenju pridružilo tudi oblikovanje gline, obe ustvarjalni tehniki pa imata zelo veliko podobnosti med samim procesom oblikovanja izdelkov. Mateja ima posebej rada suho polstenje – polstenje različnih vlaken živalskega izvora (volna, kamelja, pasja in mačja dlaka, dlaka alpak, svila,…) s posebno iglo. Tak način oblikovanja je zelo dolgotrajen, rezultat pa so manjši dekorativni izdelki, kot so dekorativne živali, nakit, slike ipd.

Povezava do originalnega članka

Kako smo prišli do sem?
2026-05-30 20:00 | Maribor center / Intimni oder GT22, Glavni trg 22, Maribor (vhod z Židovske ul.)
IntimniOder.GT22
Gregor Zorc in Matej Recer, dva izjemna pripovedovalca zgodb, nas igrivo potisneta v vrtinec različnih časovnih obdobij, osebnih zgodovin, zgodb svojih staršev, znancev in neznancev.
Avtorja in izvajalca: Gregor Zorc in Matej Recer
Produkcija: Moment
Vstopnice: 8 / 5 / 0 EUR, moment.si/samopostrezna/
Več informacij o predstavi na tej povezavi.

Povezava do originalnega članka

[RAZSTAVA] Med kožo in kostmi
2026-06-02 18:00 - 2026-06-30 15:00 | Kulturni inkubator
RAZSTAVA MARIJE JANKOVIĆ
MED KOŽO IN KOSTMI
Otvoritev: Torek, 2. junij 2026 // ob 18.00 // Kulturni inkubator
V torek, 2. junija 2026, se ob 18. uri v Kulturnem inkubatorju odpira razstava Med kožo in kostmi umetnice Marije Janković. Razstava bo na ogled do konca meseca, vstop je brezplačen.

Serija del Med kožo in kostmi srbske umetnice Marije Janković skriva pripoved o deformaciji telesa in prostora znotraj svobodne sodobne družbe. Tema, s katero se umetnica ukvarja v tej seriji, je spoznanje ontološkega, imaginarnega sveta, tistega notranjega “jaza”, ki se ne želi pustiti manipulirati z zunanjimi pojavi.
V nas samih je tista mladostna Ikarjeva nebrzdanost, ki nas žene, da se dvignemo visoko, kamor še nihče ni šel (metaforično ali kako drugače). Ta vzpon nas lahko zlahka pripelje do padca v tisti nepredvidljivi svet resnice. Labirint svobode, želja po nedosegljivih in vzvišenih prostranstvih, ta prostranstva so običajno naš jaz, gre za nekakšno spoznanje nas samih. Sanje o krilih in svobodi letenja, saj je bilo naše letenje skozi vzgojo vedno na nek način ovirano. Kaj pravzaprav je letenje, ali vabi k padcu?
Risbe predstavljajo manifestacije različnih osebnih pogledov na realnost in domišljijo ter hkrati družbeno angažiranost. Subjekt, ki se zaveda limba, ki ga prežema, beži v iskanju zatočišča, a se na introspektivni, imaginarni ravni obrne k sebi. Imaginarno, skrivno sobo, ki je ne najde v zunanjem svetu, hrani le zase in vanjo selektivno, glede na svojo občutljivost, spušča druge zablodele subjekte, vredne spoznanja. Ta vrsta bega pred samim seboj (življenjem/realnostjo) je znana kot samomor. Samomor v tem kontekstu ni dokončnost izvora, temveč prehod iz enega stanja/oblike v drugo, ki postopoma deformira telesa in prostor skozi segmentno delitev časa in prostora ter jih postavlja v metaforično zaprt prostor.

Povezava do originalnega članka

Igrajmo se z glasbo in Špela Huzjak
2026-06-06 10:00 - 13:00 | Maribor center / Izba
Junijsko dopoldne bo v znamenju ritma, gibanja in glasbenega raziskovanja. S Špelo Huzjak bomo skozi igro odkrivali različne zvoke, preizkušali preprosta glasbila, peli, ploskali in ustvarjali skupne ritmične zgodbe. Delavnica spodbuja sproščeno izražanje, poslušanje in veselje do glasbe – brez pravil, a z veliko radovednosti.
🎨 Zakaj se udeležiti delavnice?

Ker glasba povezuje – otroci in odrasli lahko enakovredno sodelujejo, poslušajo in ustvarjajo skupaj.
Ker skupno muziciranje krepi občutek ritma, samozavest in medsebojno usklajenost.
Ker je to priložnost za gibanje, smeh in drugačen, živahen skupni čas brez zaslonov.

Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
🎟️ Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org

🎟️ Prispevek: 5,00 EUR z DDV / posamična (1 odrasel in 1 otrok). Materiali so vključeni
O mentorici:

Špela Huzjak je akademska violinistka, pedagoginja in samozaposlena v kulturi. Diplomirala je v Ljubljani ter se izpopolnjevala na Finskem in v Gradcu. Deluje na področju klasične, jazz in avtorske glasbe, povezuje zvok, telo in gib ter poučuje po metodi Colourstrings. Sodeluje z različnimi domačimi in tujimi zasedbami.

Povezava do originalnega članka

Cikel ljudske glasbe #2
2026-06-06 19:00 - 22:00 | Kulutrni inkubator
KONCERT KULTURNO UMETNIŠKEGA DRUŠTVA ŠTUDENT
CIKEL LJUDSKE GLASBE #1
Sobota, 6. junij 2026 // ob 19.00 // Kulturni inkubator
Na Ciklu ljudske glasbe v Kulturnem inkubatorju se bo s širokim repertoarjem ljudske glasbe predstavilo Kulturno umetniško društvo Študent.

Ob Dnevu Maribora 2025 je Mladinski kulturni center Maribor v Kulturnem inkubatorju gostil Akademsko folklorno skupino Študent, ki deluje pod okriljem KUD Študent. Nastop je naletel na izjemen odziv občinstva, zato v letu 2026 MKC Maribor nadaljuje in nadgrajuje sodelovanje s KUD Študent. Cikel slovenske glasbe prinaša slovensko ljudsko glasbeno izročilo kot živo in sodobno prakso, ki jo z veliko predanostjo ohranjajo mladi glasbeniki.
‘‘Predstavili se bomo s širokim repertoarjem ljudske glasbe, ki sega od Trsta pa vse do Prekmurja. Drznili si bomo predstaviti sodobnejše priredbe ljudske glasbe, seveda pa ne bomo pozabili na starejše, originalne zapise.’’
– KUD Študent
Člani glasbenega sestava AFS Študent že sedmo leto delujejo v nespremenjeni zasedbi, kar se odraža v njihovi izjemni ubranosti in povezanosti na odru. Njihov glasbeni izraz temelji na kontinuiteti, ki jim omogoča suvereno in ustvarjalno interpretacijo tradicije. Vsaka pesem zazveni s toplino in energijo, ki poslušalce popelje v čas, ko je bila ljudska glasba neločljiv del vsakdanjega življenja. Cikel tako poudarja, da ljudska pesem ni le dediščina preteklosti, temveč pomemben del sodobne kulturne krajine.

Povezava do originalnega članka

61. Festival Borštnikovo srečanje
2026-06-08 00:00 - 2026-06-28 00:00 | Maribor center / Slovensko narodno gledališče Maribor
Festival Borštnikovo srečanje je osrednji slovenski gledališki festival, ki več kot pol stoletja bogati slovenski gledališki in kulturni prostor.
Festival, ki poteka v prvi polovici junija, postreže z najboljšimi predstavami slovenskih gledališč. Ob koncu festivala strokovna žirija podeli nagrade za dosežke na več področjih gledališke ustvarjalnosti – najuglednejša med njimi je Borštnikov prstan, nagrada za izjemen igralski opus.
Na festivalu se na 19. lokacijah predstavi vrhunec pretekle gledališke sezone. Gledalci lahko uživajo v raznolikih predstavah, od klasike do sodobnih interpretacij, od drame do komedije. To je enkratna priložnost, da vidite najboljše igralce in režiserje na delu ter odkrijete nove gledališke svetove.
Poleg tekmovalnega programa festival ponuja še veliko drugih dogodkov. Gledalci se lahko udeležijo pogovorov z ustvarjalci, delavnic, predavanj in drugih dogodkov, ki jim omogočajo, da se še poglobijo v svet gledališča.
Borštnikovo srečanje je enkratna priložnost, da doživite čarobnost gledališča v vsej njegovi raznolikosti. To je praznik umetnosti, praznik ustvarjalnosti in praznik slovenskega jezika.

Povezava do originalnega članka

Zaodrje 60. Festivala Borštnikovo srečanje
2026-06-08 17:30 - 2026-06-21 00:00 | Maribor center / SNG Maribor
Fotografij zaodrja jubilejnega 60. Festivala Borštnikovo srečanje.
Boštjan Lah predstavlja 25 fotografij zaodrja jubilejnega 60. Festivala Borštnikovo srečanje.Dolgoletni fotograf, ki spremlja mestni, ulični in umetniški utrip Maribora, pod okriljem Lutkovnega gledališča Maribor in SNG Maribor beleži priprave predstav, delo igralcev, režiserjev in odrskih delavcev. Njegove dinamične fotografije, prežete z občutkom kolektivnosti in posameznikove izraznosti, gledalca spodbujajo k iskanju pomenov. Zaodrje razkriva prehod, napetost in ustvarjalno energijo bežnih trenutkov. Lah s sodobnim vizualnim izrazom, ki izhaja iz ulične fotografije, oživlja gib, svetlobo in čustvo ter prepleta intimnost gledališča z neposrednostjo ulice.
Razstava je na ogled vsak dan v času festivala.

Povezava do originalnega članka

Knjige na Borštniku
2026-06-08 18:00 | Maribor center / SNG Maribor
Gledališče je široko in poglobljeno polje znanja, veščin in razmislekov, utemeljeno na večtisočletni tradiciji.
Gledališka zgodovina, teorija, kritika, analiza in refleksija se ohranjajo in razvijajo v strokovni literaturi. Slovenski gledališki inštitut, Knjižnica MGL, Festival Borštnikovo srečanje, UL AGRFT, Maska Ljubljana in Emanat – povezani pod skupno znamko Slovenski gledališki založniki – tudi letos v času festivala predstavljajo izbor najnovejših knjižnih izdaj, strokovne periodike in referenčnih publikacij, namenjenih tako gledališkim ustvarjalcem kot zainteresirani širši javnosti.
Publikacije so na voljo po znižanih festivalskih cenah vsak dan pol ure pred začetkom predstav v SNG Maribor.

Povezava do originalnega članka

Now, Suddenly, I Was a Creature of Vice
2026-06-08 18:00 | Na mladih svet stoji: mladi arhitekti v prostoru odrske scenografije
Avtorica koncepta in besedila, režiserka in intervjuvarka Lučka Neža Peterlin
Soavtorica besedila Besarta Zimeri
Soavtorici Lea Aymard, Ajda Pirtovšek
Soavtorici in asistentki dramaturgije Lana Krmelj, Manca Tea Devetak
Montažer zvoka Tschimy Aliage Obenga
Glasovi Lina Akif, Diana Kolenc, Klara Kuk, Mila Peršin, Darja Reichman, Angela Steiner, Miranda Trnjanin
Fotografka Asiana Jurca Avci
Grafična oblikovalka Angela Steiner
Sodelavka za PR Urška Comino
Producentka Nastja Minik Kotnik
Tehnični vodja in oblikovalec luči Igor Remeta
Zasedba Lea Aymard, Ajda Pirtovšek
Partner Zavod Delak

Finančna podpora Ministrstvo za kulturo Republike Slovenije, Mestna občina Ljubljana
Posebna zahvala gre vsem anonimnim osebam, ki so bile pripravljene deliti svoje izkušnje.
Dokumentarni performans Now, Suddenly, I Was a Creature of Vice izhaja iz pogovorov z ženskami z izkušnjo spolnega dela v Sloveniji. Spolno delo obravnava kot legitimno obliko dela, hkrati pa razkriva načine, kako družbeni sistemi stigme, nadzora in moralne presoje posameznice zaznamujejo dolgoročno in ne glede na njihove dejanske izbire ali okoliščine. Zbrane zgodbe ne ponujajo enotne podobe, temveč nizajo fragmente, protislovja in pozicije, ki se upirajo poenostavitvam. Dokumentarni material se v nekonformistični multimedijski formi premika med izpovedjo, pričevanjem in gledališko konstrukcijo ter s tem odpira vprašanje, kdo govori, kdo posluša in pod kakšnimi pogoji je govor sploh mogoč. Performans ne razlaga in ne presoja, temveč vzpostavlja prostor slišnosti in prikazuje, kako so telesa, delo in glasovi različno vrednoteni znotraj obstoječih družbenih razmerij moči.
Opozorilo o občutljivi vsebini: V performansu so omenjene teme spolnega nasilja in zlorabe, izkoriščanja in trgovine z ljudmi, fizičnega in psihičnega nasilja, drogiranja in zasvojenosti, spolno prenosljivih bolezni, samopoškodovanja in samomorilnih misli.

Povezava do originalnega članka

Na mladih svet stoji: mladi arhitekti v prostoru odrske scenografije
2026-06-08 18:00 | Maribor center / SNG Maribor
Razstavljavci Nika Curk Nagode, Gašper Grebenšek, Matic Gselman, Lin Martin Japelj, Matic Kašnik, Larisa Kazić, Ženja Maher, Maruša Mali, Eva Petruna, Ana Marija Snoj, Sara Slivnik
Kuratorke Ana Lovrec Medved, Vesna Perovnik, prof. mag. Jasna Vastl, Damjana Zaviršek Hudnik
Avtor naslovne fotografije Peter Uhan (prizor iz predstave Čriček in temačni občutek)
Avtor fotografij Blaž Jamšek
Finančna podpora Ministrstvo za kulturo Republike Slovenije, Mestna občina Ljubljana
Razstava raziskuje ustvarjalni proces oblikovanja odrskega prostora in nevidno plat tehničnih rešitev, kakor jih vidijo in razvijajo arhitekti mlajše generacije, ki delujejo na področju scenografije. Medtem ko so v gledališču v ospredju igralci in režiserji, scenografi in tehnični ustvarjalci v zakulisju soustvarjajo ključne prostorske pogoje, v katerih nastajajo odrske zgodbe.
Skozi dela enajstih mladih arhitektov razstava razkriva različne pristope k razumevanju prostora, materialnosti in dramaturgije odra ter postopke, s katerimi nastajajo gledališki svetovi. Predstavljeni ustvarjalci delujejo tako v Sloveniji kot v mednarodnem prostoru, na področjih dramskega in lutkovnega gledališča, opere, sodobnega plesa ter baleta. Njihova dela pričajo, kako oder postaja prostor eksperimenta, prilagodljivosti in raziskovanja odnosov med prostorom, telesom in zgodbo.
V sklopu gostovanja razstave bo v ponedeljek, 15. junija 2026, ob 18.30 v preddverju Kazinske dvorane potekal pogovorni večer s povabljenimi scenografi.

Povezava do originalnega članka

A place of safety. Potovanje v osrednje Sredozemlje (IT)
2026-06-08 20:00 - 21:50 | Maribor center / Slovensko narodno gledališče Maribor
Gledališka predstava
Predstava je nastala kot rezultat poglobljenega terenskega raziskovanja, ki se je začelo z intervjuji režiserjev Enrica Baraldija in Nicole Borghesija, nadaljevalo z umetniško rezidenco na Lampedusi ter se razširilo v odpravo po sredozemski migracijski poti. Na tej poti so umetniki srečali operaterje plovila Life Support, reševalne ladje organizacij EMERGENCY in Sea-Watch, ki so kasneje postali osrednji protagonisti uprizoritve v režiji Nicole Borghesija.
A Place of Safety je zgodba o srečanju gledališke skupine z ljudmi, ki so se odločili del svojega življenja posvetiti reševanju na morju. Hkrati pa je tudi subtilen, a močan klic k pozornosti, ki osvetljuje eno izmed največjih kolektivnih slepih točk našega kontinenta – dogajanje v Sredozemlju.
V svojem bistvu je predstava intimna refleksija Evrope: kakšna želi biti, kakšna ni – in kakšna bi še lahko postala.

Povezava do originalnega članka

Kultura in trajnost - kje smo in kam gremo
2026-06-09 18:00 | Maribor center / SNG Maribor
Konferenca je zaključni dogodek projekta Zeleni korak za kulturo in odpira prostor za srečanje ustvarjalcev, producentov in organizatorjev na področju kulture ter vseh drugih, ki jih zanima pomen trajnosti v kulturi.
Skozi predstavitve dobrih praks, pogovore in izmenjavo izkušenj bo konferenca ponudila vpogled v trajnostne usmeritve, ki že spreminjajo načine delovanja organizacij na področju kulture, in v prihodnje priložnosti zanje. V ospredju bodo konkretni pristopi in rešitve, ki nastajajo v slovenskem kulturnem prostoru, tudi v okviru pobud Ministrstva za kulturo za zeleni prehod v kulturi, in lahko služijo kot navdih za nadaljnje delo. Dogodek bo udeležencem predstavil uporabne usmeritve in ideje, ki jih bodo lahko postopoma in smiselno vključevali v lastno delovanje.
Finančna podpora Ministrstvo za kulturo RS iz Sklada za podnebne spremembe

Povezava do originalnega članka

O estetiki dostopnosti
2026-06-09 18:00 | Maribor center / SNG Maribor
Trajanje: 3 ure z odmori
Pogovor bo potekal v angleščini.
Avtor koncepta in vodja seminarja Saša Asentić
Seminar raziskuje, kako lahko orodja dostopnosti delujejo kot umetniške metode, pri čemer se osredotoča na pristop Saše Asentića k t. i. estetiki dostopnosti. Udeleženci bodo spoznali njegov sodelovalni ustvarjalni proces, ki izhaja iz izkušenj oseb z oviranostjo in obravnava dostopnost kot temeljni pogoj, ki oblikuje estetiko umetniškega dela in predstavlja samo jedro umetniškega ustvarjanja. S tem izziva tradicionalne dramaturške pristope in nas spodbuja k razmisleku o praksah, osvobojenih normativnih okvirjev, ki pogosto izključujejo oviranost iz uprizoritvenih umetnosti.
Asentić bo odprl vprašanja, kot so: kako vizualna dostopnost hkrati razširi koreografski izraz in omogoči njegovo preslikavo v druge medije? Kakšen dramaturški učinek imata prevod govora in koncept krip časa v plesu? Kako se v plesni umetnosti udejanjata poetika znakovnega jezika in performativnost? In kakšen vpliv imajo nadnapisi na narativno strukturo ter izraznost plesa?
Del dogodkov v sklopu konference Cripping Performansa II sta tudi performansa Pas Moi in Dis Lecture on Something Very Special.
V sodelovanju z Maska Ljubljana.

Povezava do originalnega članka

Pas Moi
2026-06-09 18:00 | Maribor center / SNG Maribor
Pas Moi je novo uprizorjeno performativno predavanje Diane Anselmo, ki predstavlja zadnje poglavje njenega dokumentarnega in izkustvenega raziskovanja. Predstava razpleta mrežo moči in dominacije, vtkano v prevladujoče zgodovinske narative, ter nadaljuje pot, ki jo je Anselmo začela s performansom Je Vous Aime. Medtem ko je prejšnji performans raziskoval zgodovinske gibe in njihove vplive na učenje in vzgojo, Pas Moi poglobi tematiko gluhih in znakovnega jezika, pri čemer preučuje genezo prvih instrumentov za snemanje, prenos in reprodukcijo zvoka.
Performans razkriva, da so slavne naprave, ki so zaznamovale filmsko in glasbeno industrijo, pogosto zasnovane z avdiocentričnim in fonocentričnim namenom – kot orodja za “pozdravitev” gluhote. Gluhota se v tem kontekstu pogosto obravnava kot bolezen, ki jo je treba izkoreniniti, namesto da bi jo prepoznali kot identiteto in kulturo s svojim jezikom in skupnostjo. Pas Moi raziskuje, kako lahko drugačen pristop, ki presega pomanjkljivosti sluha, odpira nova obzorja in možnosti.
Ključni ustvarjalci:

Koncept, izvedba, vizualije: Diana Anselmo
Zvok, kompozicija: Antonio Dominelli
Besedilo pesmi: Paddy Ladd
Dramaturgija: Piersandra di Matteo
Mentor, raziskovalec, avtor performativnega gradiva: Saša Asentić

Zasedba:

Diana Anselmo
Daniel Bongioanni
Antonio Dominelli

Koprodukcija:

Scuola Piccola Zattere (IT)
Festival Theaterformen (DE)
Gessnerallee (CH)
Fuorimargine Centro di Produzione di Danza e Arti Performative della Sardegna (IT)

Podpora:

Italijanski kulturni inštitut v Oslu
Italijanski kulturni inštitut v Berlinu
Ministrstvo za kulturo (MIC – Ministero della cultura)
DANAE Festival

Spodbuda:

R.O.M (Residencies On the Move), vključno z Reykjavik Dance Festival in Santarcangelo Festival
Evropska unija (program Ustvarjalna Evropa)
Conseil des arts de Montréal
Conseil des arts et des lettres du Québec

Povezava s projektom:

Del projekta LANDING, ki ga podpira Ministrstvo za zunanje zadeve in mednarodno sodelovanje ter ga izvaja Santarcangelo Festival

Performans je na programu v okviru konference Cripping Performance, v sodelovanju z Maska Ljubljana in Platformo sodobnega plesa, Zavod MOJA KREACIJA, Maribor.

Povezava do originalnega članka

Jure Ivanušič & NORDunk
2026-06-09 18:00 | Maribor center / SNG Maribor
NORDunk:

Andrej Antauer, bas kitara
Gregor Antauer, klavir, hammond
Bojan Logar, klarinet, alt saksofon, tenor saksofon
Tomaž Marčič, harmonika
Martin Rošer, bobni
Simon Šimat, akustična kitara, električna kitara

Koncertni kabaret osnovan na albumu Brezmejna je omnibus izvirnih kratkih zgodb v obliki uglasbljene avtorske poezije igralca, režiserja, scenarista, glasbenika in šansonjerja Jureta Ivanušiča v sodelovanju z izvrstno zasedbo NORDunk.
Gre za vrhunski glasbeno-gledališki večer, kjer se skozi zbirko desetih šansonov intimni kabaret prepleta z rockersko energijo, filmsko atmosfero in simfoničnim razkošjem. Ivanušič pri njem sodeluje s skupino NORDunk, sam album na katerem je baziran performans, pa je posnel tudi s Simfoniki RTV Slovenija. Projekt je nastajal skoraj dve desetletji – del skladb je na novo dokončan, del povsem nov –, s šansonom iz njega pa so Ivanušič & NORDunk zmagali na Festivalu slovenskega šansona 2025.
Slišati Jureta Ivanušiča in NORDunk pomeni izkusiti porogljiv teater, poln ironije in satire, ki skozi različne uglasbljene kratke zgodbe obravnava teme, ki zadevajo sodobnega slehernika: od sodobnega suženjstva, zblefiranih odnosov, upora in konformizma, revščine in nasilja, do strahu pred življenjem in strahu pred zapravljenim življenjem. Pred nami se zavrti kalejdoskop občutkov, od ljubezni in strasti, sreče in bolečine do notranje tesnobe in neizživetih sanj.

Povezava do originalnega članka

Max, Mischa in Tetovska ofenziva
2026-06-09 19:00 - 22:40 | Maribor center / Slovensko narodno gledališče Maribor
Gledališka predstava
Max, Mischa in Tetovska ofenziva je predstava o odraščanju, družini, migracijah, gibanju – in predvsem o času. Čas po eni strani počne to, kar zna najbolje: neprestano teče naprej. Po drugi strani pa se občasno zgosti v nevihto. Včasih ta nevihta doseže apokaliptične razsežnosti – ne le meteorološke, temveč tudi intimne in politične.
Selitve, vojne, odkritja naftnih ploščadi, razpadi prijateljstev, gospodarske krize in ljubezenski brodolomi se v vrtincu Maxovih spominov prepletejo v zgodbo o nenehni človeški potrebi po prilagajanju in vztrajanju na poti naprej.
Predstava, nastala po romanu Johana Harstada, se osredotoča na gledališkega režiserja Maxa Hansena – nekoč Norvežana, danes brez doma, razpetega med ameriške avtoceste, gledališke turneje, lastne spomine in negotovo prihodnost. Iz te razpoke v času in prostoru Max pred nami skoraj proustovsko razgrinja svoje življenje v vse smeri, v upanju, da bo nekoč dosegel dom – kjerkoli in kadarkoli že to bo.

Povezava do originalnega članka

Sonoma
2026-06-12 20:00 - 21:15 | Maribor center / Slovensko narodno gledališče Maribor
Otvoritvena predstava 61. Festivala Borštnikovo srečanje
V Sonomi deveterica plesalcev s hipnotično energijo ter natančno, a sunkovito plesno govorico popelje občinstvo na mistično potovanje v svet sanj. V sugestivnem mikrokozmosu, navdihnjenem s tradicionalnimi pogrebnimi in verskimi procesijami nekdanje Španije, se plesalci osvobajajo okov znanega, prestopajo meje in se prepuščajo lastnim instinktom.
Ples se mojstrsko prepleta z elementi arhitekture in vizualne umetnosti, z besedo in glasbo, ter ustvarja celostno, skoraj ritualno izkušnjo. Ob zvokih Debussyja in Wagnerja se pred občinstvom razpira nenavadno, očarljivo in nepredvidljivo odrsko doživetje.

Povezava do originalnega članka

Mala glinena vas z Anjo Kozel
2026-06-13 10:00 - 13:00 | Maribor center / Izba
Na ustvarjalni delavnici bomo iz gline oblikovali svojo čisto pravo malo vasico. Spoznali bomo osnovne tehnike ročnega oblikovanja gline. Izdelki se bodo po sušenju žgali in glazirali v poljubnih barvah. Delavnica je primerna za otroke in odrasle, predznanje ni potrebno.
Zakaj se udeležiti delavnice?

Ker ustvarjate skupno zgodbo. Vsak izdela svojo hiško, drevo ali stolp, na koncu pa nastane prava mala družinska vas – simbol sodelovanja in domišljije.
Ker je glina čudovit material za vse generacije. Gnetenje, oblikovanje in sestavljanje sprošča, razvija občutek za obliko ter potrpežljivost.
Ker ostane trajen spomin. Po žganju in glaziranju dobite unikaten izdelek, ki bo doma še dolgo spominjal na skupno ustvarjalno dopoldne.

Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
🎟️ Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org

🎟️ Prispevek: 5,00 EUR z DDV / posamična (1 odrasel in 1 otrok). Materiali so vključeni
O mentorici:

Anja Kozel je leta 2011 zaključila V. stopnjo izobraževanja na Srednji šoli za oblikovanje v Mariboru, smer Tehnik uporabnih predmetov. Po uspešno zaključeni srednji šoli se je odločila za študij na Pedagoški fakulteti v Mariboru, smer Likovna pedagogika (UNI), kjer je leta 2015 diplomirala. Od januarja 2025 ima registrirano osebno dopolnilno delo in izdeluje unikatne keramične izdelke, ter keramične izdelke po naročilu. Kot prostovoljka je že trikrat sodelovala na festivalu Art kamp, kjer je pridobila pomembne izkušnje in vpogled v izvedbo likovnih in ustvarjalnih programov. Veseli jo kreativno delo in delo z mladimi, kar jo je tudi navdihnilo za pisanje magisterija na področju Likovne pedagogike.

Povezava do originalnega članka

Zares (HR)
2026-06-18 20:00 - 21:00 | Maribor center / Slovensko narodno gledališče Maribor
Gledališka predstava
Igralka in igralec svoj eksperiment izvajata v dvorani, prvotno namenjeni tonskemu snemanju. Prostor, urejen v modernističnem slogu petdesetih let prejšnjega stoletja, se nahaja v stavbi, zgrajeni še v času Avstro-Ogrske monarhije.
Njuno raziskovanje je navdihnilo predavanje fizika Richarda Feynmana, ki odpira prostor radovednosti, igre in znanstvene domišljije.

Povezava do originalnega članka

Račun, prosim / L'Addition (UK/FR)
2026-06-19 20:30 - 21:40 | Maribor center / Slovensko narodno gledališče Maribor
Gledališka predstava
Dva umetnika, ujeta v eni sami sceni: gost natakarju naroči pijačo. Nato stvari uidejo nadzoru. Scena se ponavlja znova in znova in se spiralno zavrti v neobvladljiv kaos. Ali spremljamo spiralo nočne more ali groteskno farso? Vloge se nenehno menjavajo: kdo streže in kdo je strežen?
Predstava je nastala pod režijsko taktirko umetniškega direktorja Tima Etchellsa iz skupine Forced Entertainment ter v sodelovanju z izjemnim duetom Bert & Nasi. Iz preprostih materialov ustvarjajo kompleksno, duhovito in eksplozivno uprizoritev; raziskujejo mehanizme gledališča in odnose moči – a na koncu nekdo vedno plača račun.

Povezava do originalnega članka

Festival Lent: Glavni oder
2026-06-25 00:00 - 2026-07-04 00:00 | Maribor center / Trg Leona Štuklja
Lentamo tam, kjer se dogaja. Lentamo, kjer je najbolje.
Glavni oder Festivala Lent se je po selitvi veličastnega plavajočega odra iz zaliva pri Vodnem stolpu ustalil na največjem trgu v Sloveniji, Trgu Leona Štuklja, ki je bil prenovljen leta 2011 in poimenovan po enem največjih slovenskih olimpijcev.
Prizorišče sredi mestnega jedra se v času festivala spremeni v srce kulturnega dogajanja, kjer se vsak večer zvrstijo vrhunski koncerti domačih in tujih izvajalcev, gledališke in plesne predstave ter nastopi udeležencev največjega slovenskega folklornega festivala – Folkarta.
Ta edinstvena kombinacija tradicije, glasbe in urbanega utripa privablja množice obiskovalcev ter ustvarja nepozabno festivalsko vzdušje pod zvezdami.

Povezava do originalnega članka

Festival Lent: Minoriti
2026-06-25 00:00 - 2026-07-04 00:00 | Maribor center / Minoriti ; Avditorij Lutkovnega gledališča Maribor
Tam, kjer Lent zaživi. Po poteh, kjer Lent navduši.
Oder v prenovljenem kompleksu Minoritskega samostana predstavlja eno najbolj očarljivih prizorišč Festivala Lent, kjer se odvijajo številni dogodki, kot so komedije, priznani JazzLent ter legendarni afterji. Za Festival Lent je to prizorišče prav posebnega pomena, saj je skoraj kot povratek domov, v samo srce dogajanja.
Od leta 1993, ko so se na tem območju med ruševinami začeli rojevati nepozabni glasbeni, otroški in after dogodki, je Minoritski samostan postal pomemben del zgodovine festivala, ki ga danes zaznamujejo spomini in nova doživetja.

Povezava do originalnega članka

Festival Lent: Sodni stolp
2026-06-25 00:00 - 2026-07-04 00:00 | Maribor center / Sodni stolp
Lent pleše z mestom. Lent potuje z nami.
Sodni stolp, s svojo dolgo in bogato zgodovino, zagotovo sodi med najbolj fascinantna prizorišča Festivala Lent, ki že od svojih začetkov navdušuje obiskovalce s svojo edinstveno atmosfero. Stolp, ki je skozi stoletja preživel številne preobrazbe, je leta 2022 doživel temeljito prenovo, ki je njegovemu prostoru dala novo življenje, ob tem pa ohranila vse čare preteklosti.
Danes ponuja intimno in posebno vzdušje, idealno za manjše, a zelo kakovostne koncerte, na katerih nastopajo raznoliki, pretežno slovenski izvajalci. Vsak nastop v tem zgodovinskem okolju pridobi dodatno vrednost, saj obiskovalci doživijo glasbo v intimnem prostoru, kjer se zgodovina in sodobna umetnost prepletata v nepozabnem doživetju. Sodni stolp tako ostaja ena izmed najbolj priljubljenih destinacij festivala, kjer se sliši vse od akustičnih glasbenih večerov do energičnih nastopov mladih talentov.

Povezava do originalnega članka

Festival Lent: Vetrinjski dvor
2026-06-25 00:00 - 2026-07-04 00:00 | Maribor center / Vetrinjski dvor
Po poti utripov. Po lokacijah navdiha. To je Lent.
Atrij leta 2011 prenovljenega Vetrinjskega dvora, katerega korenine segajo vse do 13. stoletja, je ena najpomembnejših in najbolj prepoznavnih meščanskih hiš v Mariboru.
Ta zgodovinski prostor danes ponuja dom za kar tri različne festivalske programe, ki skupaj ustvarijo nepozabno vzdušje in bogato kulturno izkušnjo. Najprej ga napolni otroški živ-žav, ko najmlajši obiskovalci uživajo v vsebinsko bogatih in zabavnih dogodkih. Nato atrij postane prostor smeha in zabave, ko na festivalu stand-up komedije StandUpLent zvenijo salve smeha in občasne solze, ki nastanejo ob neverjetnih nastopih humoristov. In ko dan preide v večer, atrij oživi z glasbenimi ritmi Društva KUD Coda, ki je že dolgo znano po svoji ljubezni do rock glasbe. Ta preplet žive energije, smeha in glasbe v Vetrinjskem dvoru ustvarja edinstveno prizorišče, kjer se zgodovina in sodobnost srečata v popolni harmoniji.

Povezava do originalnega članka
